# ประกาศการรถไฟแห่งประเทศไทย

เรื่อง การออกพันธบัตรการรถไฟแห่งประเทศไทย พ.ศ. ๒๕๖๖ ครั้งที่ ๔

อาศัยอำนาจตามความในมาตรา ๙ (๕) และมาตรา ๓๙ (๔) แห่งพระราชบัญญัติการรถไฟแห่งประเทศไทย พ.ศ. ๒๕๕๕ ซึ่งแก้ไขเพิ่มเติมโดยพระราชบัญญัติการรถไฟแห่งประเทศไทย (ฉบับที่ ๖) พ.ศ. ๒๕๕๗ และ (ฉบับที่ ๗) พ.ศ. ๒๕๔๓ โดยความเห็นชอบของคณะรัฐมนตรีผู้ว่าการรถไฟแห่งประเทศไทย จึงขอประกาศให้ทราบว่า

ข้อ ๑ การรถไฟแห่งประเทศไทยจะกู้ยืมเงินโดยวิธีออกจำหน่ายพันธบัตร

ข้อ ๒ พันธบัตรนี้มีชื่อเรียกว่า “พันธบัตรการรถไฟแห่งประเทศไทย พ.ศ. ๒๕๖๖ ครั้งที่ ๔”

ข้อ ๓ พันธบัตรนี้ กระทรวงการคลังเป็นผู้ค้ำประกันเงินต้นและดอกเบี้ย

ข้อ ๔ ธนาคารแห่งประเทศไทยทำหน้าที่เป็นนายทะเบียนและตัวแทนการจ่ายเงินพันธบัตรและจัดการอื่น ๆ ที่จำเป็นเพื่อประโยชน์ในการนี้ตามที่ธนาคารแห่งประเทศไทยประกาศกำหนด

ข้อ ๕ การกำหนดค่าธรรมเนียมการเป็นนายทะเบียนและตัวแทนการจ่ายเงินให้เป็นไปตามที่ธนาคารแห่งประเทศไทยกำหนด

ข้อ ๖ บริษัท ศูนย์รับฝากหลักทรัพย์ (ประเทศไทย) จำกัด เป็นผู้รับฝากพันธบัตรประเภทไว้ใบตราสาร

ข้อ ๗ การรถไฟแห่งประเทศไทยมอบหมายให้ ธนาคารกรุงเทพ จำกัด (มหาชน) เป็นตัวแทนจำหน่าย มีหน้าที่จัดจำหน่ายพันธบัตรตามสัญญาซื้อขายพันธบัตรการรถไฟแห่งประเทศไทย พ.ศ. ๒๕๖๖ ครั้งที่ ๔ และจัดการอื่น ๆ ที่จำเป็นเพื่อประโยชน์ในการนี้

ข้อ ๘ พันธบัตรนี้เป็นพันธบัตรชนิดระบุชื่อผู้ถือ

ข้อ ๙ พันธบัตรนี้มีมูลค่าที่ออกเป็นจำนวนรวม ๕,๐๐๐,๐๐๐,๐๐๐.- บาท (ห้าพันล้านบาทถ้วน) แบ่งออกเป็นจำนวน ๕,๐๐๐,๐๐๐ หน่วย (ห้าล้านหน่วย) โดยมีมูลค่าหน่วยละ ๑,๐๐๐.- บาท (หนึ่งพันบาทถ้วน)

ข้อ ๑๐ พันธบัตรนี้มีอายุ ๑๐ ปี นับแต่วันที่ออกพันธบัตร

ข้อ ๑๑ วันออกพันธบัตรคือวันที่ ๑๓ มีนาคม ๒๕๖๖

ข้อ ๑๒ พันธบัตรนี้มีอัตราดอกเบี้ยคงที่ร้อยละ ๒.๖๘ ต่อปี คำนวณจากมูลค่าของพันธบัตร โดยเริ่มจากวันออกพันธบัตรถึงวันก่อนวันไถ่ถอนพันธบัตร การคำนวณดอกเบี้ยใช้หลักเกณฑ์หนึ่งปี มี ๓๖๕ วัน และนับวันตามจำนวนวันที่เกิดขึ้นจริง เศษของหนึ่งสตางค์ให้ปัดทิ้ง

ข้อ ๑๓ พันธบัตรนี้มีกำหนดการจ่ายดอกเบี้ย ดังนี้

- ๑๓.๑ ดอกเบี้ยงวดแรกจ่ายในวันที่ ๑๓ กันยายน ๒๕๖๖
- ๑๓.๒ ดอกเบี้ยงวดต่อไปจ่ายทุกๆ ๖ เดือน ในวันที่ ๑๓ มีนาคม และวันที่ ๑๓ กันยายน ของทุกปี ตลอดอายุของพันธบัตร

๑๓.๓ ดอกเบี้ยงวดสุดท้ายจ่าย ณ วันไถ่ถอนพันธบัตร

๑๓.๔ ถ้าวันครบกำหนดจ่ายดอกเบี้ยดังที่ระบุในข้อ ๑๓.๑ และ ๑๓.๒ ตรงกับวันหยุดตามประกาศธนาคารแห่งประเทศไทย ให้เลื่อนไปจ่ายในวันเปิดทำการถัดไป โดยไม่นับวันหยุดตามประกาศธนาคารแห่งประเทศไทยดังกล่าวเข้าร่วมเพื่อคำนวณดอกเบี้ยในงวดที่ถึงกำหนดจ่ายดอกเบี้ยยกเว้นการจ่ายดอกเบี้ยงวดสุดท้ายให้คำนวณดอกเบี้ยจนถึงวันก่อนวันไถ่ถอนพันธบัตรที่เลื่อนออกไป

ข้อ ๑๔ ธนาคารแห่งประเทศไทย จะจ่ายดอกเบี้ยของพันธบัตรในแต่ละงวดให้กับผู้ถือกรรมสิทธิ์ผู้รับหลักประกันตามที่ตกลงกัน หรือผู้รับตามที่ธนาคารแห่งประเทศไทยกำหนด ในกรณีจ่ายดอกเบี้ยแบบมีใบตราสารจะจ่ายตามรายชื่อทางทะเบียนของธนาคารแห่งประเทศไทย สำหรับพันธบัตรแบบไร้ใบตราสารจะจ่ายตามรายชื่อที่ได้รับแจ้งจากบริษัท ศูนย์รับฝากหลักทรัพย์ (ประเทศไทย) จำกัดซึ่งเป็นรายชื่อ ณ สิ้นวันทำการสุดท้ายก่อนวันปิดสมุดทะเบียนเพื่อจ่ายดอกเบี้ยตามที่ธนาคารแห่งประเทศไทยประกาศกำหนด

ข้อ ๑๕ วันไถ่ถอนพันธบัตรคือวันที่ ๑๓ มีนาคม ๒๕๗๖ เป็นการไถ่ถอนครั้งเดียวเต็มตามจำนวนที่ออก และจะไม่มีการไถ่ถอนก่อนกำหนด หากวันไถ่ถอนตรงกับวันหยุดตามประกาศธนาคารแห่งประเทศไทย ให้เลื่อนวันไถ่ถอนพันธบัตรเป็นวันทำการถัดไป โดยการจ่ายคืนเงินต้นพันธบัตรจะจ่ายให้แก่ผู้ถือกรรมสิทธิ์ ผู้รับหลักประกันตามที่ตกลงกัน หรือผู้รับตามที่ธนาคารแห่งประเทศไทยกำหนดในการจ่ายคืนเงินต้นแบบมีใบตราสารจะจ่ายตามรายชื่อทางทะเบียนของธนาคารแห่งประเทศไทยโดยไม่ต้องนำใบตราสารมาเวนคืน ทั้งนี้ เมื่อมีการจ่ายคืนเงินต้นแล้ว ให้ใบทราสารสิ้นผลผูกพันตั้งแต่วันที่มีการใช้เงินเว้นแต่กรณีมีเหตุจำเป็นหรือมีข้อสงสัย ธนาคารแห่งประเทศไทยอาจขอเวนคืนใบตราสารเพื่อตรวจสอบก็ได้ อาทิ การใช้พันธบัตรเป็นหลักประกัน สำหรับพันธบัตรแบบไร้ใบตราสารจะจ่ายตามรายชื่อที่ได้รับแจ้งจากบริษัท ศูนย์รับฝากหลักทรัพย์ (ประเทศไทย) จำกัด ซึ่งเป็นรายชื่อ ณ สิ้นวันทำการสุดท้ายก่อนวันปิดสมุดทะเบียนเพื่อจ่ายคืนเงินต้นตามที่ธนาคารแห่งประเทศไทยประกาศกำหนด

ข้อ ๑๖ ธนาคารแห่งประเทศไทยจะนำฝากพันธบัตรแบบไร้ใบตราสารเข้าบัญชีผู้ถือกรรมสิทธิ์พันธบัตรที่บริษัท ศูนย์รับฝากหลักทรัพย์ (ประเทศไทย) จำกัด

ข้อ ๑๗ กรรมสิทธิ์ในพันธบัตรนี้ ให้ถือตามการจดทะเบียนที่ธนาคารแห่งประเทศไทยหรือตามรายชื่อที่ธนาคารแห่งประเทศไทยได้รับแจ้งจากบริษัท ศูนย์รับฝากหลักทรัพย์ (ประเทศไทย) จำกัดแล้วแต่กรณี

ข้อ ๑๘ กรณีที่มีการออกใบพันธบัตร มิให้ถือว่าฉบับใดสมบูรณ์ เว้นแต่พนักงานธนาคารแห่งประเทศไทย ซึ่งผู้ว่าการรถไฟแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้ว

เล่ม ๑๔๐ ตอนพิเศษ ๘๘ ง

หน้า ๘๔
ราชกิจจานุเบกษา
๑๘ เมษายน ๒๕๖๖

ข้อ ๑๙ การโอนกรรมสิทธิ์หรือการใช้พันธบัตรเป็นหลักประกัน กรณีพ้นธบัตรแบบมีใบตราสารให้ถือปฏิบัติตามระเบียบและพิธีปฏิบัติของธนาคารแห่งประเทศไทย สำหรับพันธบัตรแบบไร้ใบตราสารให้ถือปฏิบัติตามระเบียบและพิธีปฏิบัติของบริษัท ศูนย์รับฝากหลักทรัพย์ (ประเทศไทย) จำกัด ทั้งนี้ไม่สามารถกระทำได้ตั้งแต่วันปิดสมุดทะเบียนเพื่อจ่ายคืนเงินต้นตามที่ธนาคารแห่งประเทศไทยประกาศกำหนด

ข้อ ๒๐ พันธบัตรนี้จำหน่ายแก่บุคคลธรรมดา นิติบุคคล กองทุนสำรองเลี้ยงชีพ และกองทุนต่างชาติ โดยไม่จำกัดประเภทบุคคลและสัญชาติ

ประกาศ ณ วันที่ ๙ มีนาคม พ.ศ. ๒๕๖๖
นิรุฒ มกรีพันธ์
ผู้ว่าการรถไฟแห่งประเทศไทย